2017. augusztus 31.

Felsőpetény Község Önkormányzata

Sajtóközlemény

ÖNKORMÁNYZATI ÉPÜLETEK ENERGETIKAI KOSZERŰSÍTÉSE FELSŐPETÉNY KÖZSÉGBEN

**Felsőpetény Község Önkormányzata Európai Uniós segítséggel újítja meg az önkormányzati épületek energetikai rendszerét.**

Felsőpetény Község Önkormányzata pályázatot adott be a Terület- és Településfejlesztési Operatív Program keretében „Önkormányzati épületek épületenergetikai fejlesztése” megnevezésű forrásra. 2017. május 1-jén történt támogatói döntés alapján a TOP-3.2.1-15-NG1-2016-00034 számú pályázat 74,73 Millió Forint európai uniós támogatással valósul meg a Szechenyi2020 keretében. A források megoszlása során az önkormányzat önerő biztosítása nélkül készíti a beruházást, a projekt kizárólag Európai Uniós támogatással épülhet meg.

A fejlesztés eredményeként a Felsőpetény Község Önkormányzatának tulajdonában lévő Munkácsy utca 7. szám alatt lévő épületén olyan beruházási elemek valósulnak meg, melyek közvetlenül járulnak hozzá az üvegházhatású gázok kibocsátásának mérsékléséhez, valamint a felhasznált energiahordozók mennyiségének csökkentéséhez. Az óvoda épület projekt szerinti szigetelése nem csak a fűtési költséget csökkenti, hanem a hőérzet javulásához vezet, ami a benn tartózkodók komfortérzetét javítja. Tervezett beavatkozások keretében utólagos hőszigetelések az átalakított épület mindkét részének teljes külső homlokzatán, továbbá az átalakított épület energetikai paramétereinek javítása érdekében a padlásfödém és a pince is hőszigetelést kap. Az átalakítás, felújítás során az összes nyílászáró kicserélésre kerül, a jelenlegi elavult nyílászárók helyett korszerű hőszigetelt műanyag nyílászárókra kerülnek beépítésre. A fűtési rendszer korszerűbb radiátorok által növelt hatékonysággal biztosítja a téli időszakban is a megfelelő hőmérsékletet, valamint az energiatermelés hatékonyságának növelése érdekében korszerű kondenzációs kazán kerül beépítésre.

A tervezett munkák műszaki átadása várhatóan 2018. október 31-én történik meg.

A fejlesztés nem csak az energiafelhasználás csökkentéséhez járul hozzá, hanem a károsanyag kibocsátás mérséklésén keresztül a tisztább környezet megőrzését segíti elő, ezáltal a fenntartható fejlődéshez való hozzájárulás részét képezi.